ฮั่งเส็งปิดบวก 133.20 จุด คาดเฟดไม่รีบขึ้นดอกเบี้ย
ฮั่งเส็งปิดบวก 133.20 จุด คาดเฟดไม่รีบขึ้นดอกเบี้ย
15 พ.ค. 2558

ดัชนีฮั่งเส็งตลาดหุ้นฮ่องกงปิดภาคเช้าเพิ่มขึ้น โดยดัชนีฮั่งเส็งเพิ่มขึ้น 133.20 จุด หรือ 0.49% ปิดภาคเช้าที่ 27,419.75 จุดตามการปรับตัวขึ้นของตลาดหุ้นสหรัฐ ท่ามกลางกระแสคาดการณ์ที่ว่าธนาคารกลางสหรัฐ (เฟด) จะยังไม่รีบปรับขึ้นอัตราดอกเบี้ย
นักลงทุนยังคงไม่แน่ใจเกี่ยวกับการฟื้นตัวของเศรษฐกิจสหรัฐ หลังจากกระทรวงแรงงานสหรัฐเปิดเผยเมื่อคืนนี้ว่า ดัชนีราคาผู้ผลิต (PPI) ร่วงลงในเดือนเม.ย. ซึ่งบ่งชี้ถึงแรงกดดันเงินเฟ้อที่ระดับต่ำ และเฟดจะไม่รีบปรับขึ้นอัตราดอกเบี้ย โดยดัชนี PPI สำหรับอุปสงค์ขั้นสุดท้ายลดลง 0.4% ในเดือนเม.ย. เมื่อเทียบรายเดือน ขณะที่ดัชนี PPI พื้นฐาน ซึ่งไม่รวมหมวดอาหารและพลังงาน ลดลง 0.2% ในเดือนเม.ย.
นักวิเคราะห์มองว่า เงินเฟ้อที่ระดับต่ำยังคงเป็นปัจจัยที่กดดันเฟดในการพิจารณาช่วงเวลาที่จะเริ่มปรับขึ้นอัตราดอกเบี้ยในปีนี้